പ്രത്യേക സേവനങ്ങളും ഫീച്ചറുകളും
ഇന്ത്യന് നാളികേര മേഖലയുടെ മുന്നേറ്റം മഹത്തരം:കേന്ദ്ര മന്ത്രി ശ്രീ. നരേന്ദ്ര സിംങ് തോമര്
അന്താരാഷ്ട്ര നാളികേര ദിനത്തോടനുബന്ധിച്ച്, നാളികേര വികസന ബോര്ഡിന്റെ ആഭിമുഖ്യത്തില് കൊച്ചിയിലും പരിപാടി സംഘടിപ്പിച്ചു
കൊച്ചി : സെപ്തംബർ 02, 2022
നാളികേര കൃഷിയിലും അനുബന്ധ മേഖലകളിലും ഇന്ത്യ നേടിയിരിക്കുന്ന പുരോഗതി മഹത്തരമാണെന്ന് കേന്ദ്ര കൃഷി കര്ഷക ക്ഷേമ മന്ത്രി ശ്രീ. നരേന്ദ്ര സിംങ് തോമര് അഭിപ്രായപ്പെട്ടു . ആഗോള തലത്തില് കൃഷിയിട വിസ്തൃതിയില് രാജ്യം മൂന്നാം സ്ഥാനത്താണെങ്കിലും, നാളികേര ഉല്പാദനത്തിലും ഉല്പാദനക്ഷമതയിലും ഇന്ത്യ ഒന്നാം സ്ഥാനത്താണെന്ന് മന്ത്രി ചൂണ്ടിക്കാട്ടി . നാളികേര വികസന ബോര്ഡിന്റെ കീഴിലുള്ള ആറാമത് സംസ്ഥാനതല ഓഫീസിന്റേയും 24-ാമത് ലോക നാളികേര ദിനത്തിന്റേയും ഉദ്ഘാടനം ഗുജറാത്തിലെ ജുനഗഡിലുള്ള ബഹുമാലി ഭവനില് നിര്വഹിച്ചു സംസാരിക്കുകയായിരുന്നു മന്ത്രി. നാളികേര മേഖലയിലെ മികവിന് ബോര്ഡ് നല്കുന്ന വിവിധ അവാര്ഡുകള്ക്ക് അര്ഹരായവരെയും അദ്ദേഹം തദവസരത്തില് പ്രഖ്യാപിച്ചു. പ്രധാനമന്ത്രിക്കു വേണ്ടി മന്ത്രി അവാര്ഡ് ജേതാക്കളെ അനുമോദിക്കുകയും ചെയ്തു.
ഇന്ത്യയില് 21.11 ദശലക്ഷം ഹെക്ടറിലാണ് നാളികേരകൃഷി. എന്നാൽ വാര്ഷിക ഉല്പാദനം 20309 മില്യണ് നാളികേരമാണ്. ഉല്പാദന ക്ഷമത ഹെക്ടറിന് 9346 നാളികേരവും. അതെസമയം രാജ്യത്തെ 12 ദശലക്ഷം കുടുംബങ്ങള്ക്ക് നാളികേര കൃഷി ഉപജീവന മാര്ഗ്ഗമാണ്. നടപ്പു സാമ്പത്തിക വര്ഷത്തെ മൊത്ത ദേശീയ ആഭ്യന്തര ഉല്പാദനത്തിലേയ്ക്ക് 30000 കോടി രൂപയാണ് നാളികേര മേഖലയുടെ സംഭാവന. രാജ്യത്ത് 17 സംസ്ഥാനങ്ങളിലും നാല് കേന്ദ്രഭരണ പ്രദേശങ്ങളിലുമുള്ള നാളികേര മേഖലയുടെ 90 ശതമാനവും കേരളം, കര്ണാടകം, തമിഴ്നാട്, ആന്ധ്രാപ്രദേശ് എീ ദക്ഷിണേന്ത്യന് സംസ്ഥാനങ്ങളിലാണെന്നും മന്ത്രി വ്യക്തമാക്കി.
രാവിലെ ജുനഗഡ് കാര്ഷിക സര്വകലാശാലയില് നാളികേരത്തിന്റെ നല്ല കൃഷി രീതികള് എന്ന വിഷയത്തെ കുറിച്ച് സെമിനാറും നടന്നു . ഏകദേശം 1000 നാളികേര കര്ഷകരും ഉദ്യോഗസ്ഥരും ജുനഗഡിലെ പരിപാടിയിൽ പങ്കെടുത്തു.
അന്താരാഷ്ട്ര നാളികേര ദിനത്തോടനുബന്ധിച്ച്, നാളികേര വികസന ബോര്ഡിന്റെ ആഭിമുഖ്യത്തില് കൊച്ചിയില് മരടിലുള്ള ഹോട്ടൽ ലെ മെറിഡിയനിലും പരിപാടികള് നടന്നു. കൊച്ചിയിൽ രാവിലെ ആരംഭിച്ച ചടങ്ങിൽ ജൂനാഗഡിൽ നടക്കുന്ന പരിപാടി ലൈവ് കാസറ്റ് ചെയ്തിരുന്നു. നാളികേര വികസന ബോര്ഡ് ചെയര്മാന് ഡോ. വിജയലക്ഷ്മി സ്വാഗതം ആശംസിച്ചു. നാളികേര കര്ഷകരുടെ വരുമാനം ഇരട്ടിയാക്കുന്നതിന് ബോര്ഡ് ആവിഷ്ക്കരിച്ച് നടപ്പാക്കി വരുന്ന വിവിധ ക്ഷേമ പദ്ധതികളെക്കുറിച്ചും, നീര ടെക്നീഷ്യന്, എഫ്ഒസിടി. തുടങ്ങിയ നൈപുണ്യ വികസന പരിശീലനങ്ങളെക്കുറിച്ചും ടെക്നോളജി മിഷന് ഓഫ് കോക്കനട്ടിന്റെ ആഭിമുഖ്യത്തില് നാളികേര സംസ്ക്കരണ മേഖലയിലെ പദ്ധതികളെക്കുറിച്ചും ചെയര്മാന് വിശദീകരിച്ചു.
ഐസിസി എക്സിക്യൂട്ടീവ് ഡയറക്ടര് ഡോ. ജെല്ഫീന സി അലൗവ് , കര്ണ്ണാടക ഹോര്ട്ടികള്ച്ചര് പ്രിന്സിപ്പല് സെക്ര ട്ടറി ശ്രീ. രാജേന്ദ്രകുമാര് കഠാരിയ ., തൃപ്പൂണിത്തുറ എം. എല്.എ. ശ്രീ. കെ. ബാബു എന്നിവരും കര്ഷകരെ അഭിസംബോധന ചെയ്തു.
സംസ്ഥാനത്തെ നാളികേര കൃഷിയെക്കുറിച്ചും പച്ചത്തേങ്ങ സംഭരണത്തെക്കുറിച്ചും നാളികേരത്തിന്റെ മൂല്യ വര്ദ്ധനവിലൂടെ പുതിയ ഉല്പന്നങ്ങള് നിര്മ്മിച്ച് കൃഷിക്കാരുടെ വരുമാനം കൂട്ടാനുള്ള പുതിയ പദ്ധതികള് നടപ്പിലാക്കേണ്ടതിന്റെ ആവശ്യകതയെക്കുറിച്ചും ശ്രീ. ബാബു തന്റെ പ്രസംഗത്തില് ഊന്നിപ്പറഞ്ഞു.
മരട് മുന്സിപ്പല് ചെയര്മാന് ശ്രീ. ആന്റണി ആശാന് പറമ്പില്, മരട് മുനിസിപ്പാലിറ്റി കൗസിലര് ശ്രീ. സിബി സേവ്യര്, ബോര്ഡ് വൈസ് ചെയര്മാന് ശ്രീ. നാരായണന് മാസ്റ്റര്, ബോര്ഡ് മെമ്പര് ശ്രീ. രഘുനാഥ്, വിദേശ പ്രതിനിധികള്, അവാര്ഡ് ജേതാക്കള്, ശാസ്ത്രജ്ഞര് എന്നിവരെക്കൂടാതെ രാജ്യത്തിന്റെ വിവിധ ഭാഗങ്ങളില് നിന്നുള്ള 500ഓളം മാതൃകാ കര്ഷകരും പരിപാടിയില് സംബന്ധിച്ചു. യോഗത്തില് ബോര്ഡിന്റെ വിവിധ ദേശീയ അവാര്ഡുകളുടെ വിതരണവും നടന്നു. മൊത്തം 33 അവാര്ഡുകളാണ് കേരളത്തിൽ നിന്നുൾപ്പെടെയുള്ള ജേതാക്കൾക്ക് വിതരണം ചെയ്തത്. ഇതില് ഒന്പത് അവാര്ഡുകള് നാളികേര ഉല്പ്പങ്ങള് കയറ്റുമതി ചെയ്ത് മികവു തെളിയിച്ചവർക്കാണ്
(പരിപാടിയോട് അനുബന്ധിച്ച് സംഘടിപ്പിച്ച പ്രദർശനത്തിൽ നാളികേരത്തിന്റെ വിവിധ മൂല്യ വര്ദ്ധിത ഉല്പന്നങ്ങള്ളുടെ പ്രദര്ശനവും ഉണ്ടായിരുന്നു നാളികേര വികസന ബോര്ഡ്, ഇന്റര് നാഷണല് കോക്കനട്ട് കമ്യൂണിറ്റി, സി.പി.സി.ആര്.ഐ, കേരള, തമിഴ്നാട് കാര്ഷിക സര്വ്വകലാശാലകള് തുടങ്ങി വിവിധ സ്ഥാപനങ്ങള് പ്രദര്ശനത്തില് പങ്കെടുത്തു.